
Szentendre Város Önkormányzat Képviselő-testületének

2024. március 27-i üléséről készült jegyzőkönyvéből

7.
Előterjesztés Szentendre Város Önkormányzat tulajdonában lévő gazdasági társaságok vezetői 2024. évi prémium feltételeinek meghatározásáról 

Előadó: Fülöp Zsolt polgármester
Szentendre Város Önkormányzat Képviselő-testületének

62/2024. (III.27.) Kt. sz. határozata:
Szentendre Város Önkormányzat Képviselő-testülete úgy dönt, hogy a 75/2018. (IV.19.) Kt. sz. határozattal elfogadott javadalmazási szabályzat alapján, 2024. évre az alábbi tartalommal prémiumfeltételeket határoz meg a Városi Szolgáltató NZrt. vezérigazgatója számára:

· Az éves vezérigazgatói prémium feltétele, hogy az egyes meghatározott divíziók éves gazdálkodásának eredményessége elérje vagy meghaladja az éves üzleti tervben elfogadott célokat, valamint szolgáltatásuk minősége javuljon. Továbbá az éves közszolgáltatási szerződésben szereplő kompenzációs keretösszeg betartása, valamint a cég általános eredményességének javítása szerepelnek a prémium feltételei között.

· Konkrét feltételek:
1. Amennyiben a VSz NZrt. Közétkeztetés divíziója által kiszolgált szentendrei oktatási és közintézmények (iskolák, óvodák, valamint a Gondozási Központ) 2023/24-es tanév végi közétkeztetés értékelésének összesített átlaga eléri a legalább 4-es értéket, akkor vezérigazgató ½ havi bruttó alapbér összegű prémiumra jogosult. Az értékelések 1-5 skálán készülnek, ahol az 1 az “egyáltalán nem elégedett”, 5 pedig a “teljesen elégedett” esetben adható. Az intézményvezetők egyesével és írásban értékelnek, az elkészült értékelések hitelt érdemlő összesítésének és tárolásának felelőse a VSz NZrt. 
2. Továbbá, amennyiben a 2024-es üzleti év lezárásakor könyvvizsgáló által ellenőrzött, képviselő-testületi ülésen elfogadott éves eredménykimutatásban szereplő, a VSz. NZrt. Hulladékgazdálkodási divíziójára vonatkozó ADÓZÁS ELŐTTI EREDMÉNYE eléri vagy meghaladja az elfogadott 2024-es Üzleti terv vonatkozó célszámát, akkor a vezérigazgató ½ havi bruttó alapbér összegű prémiumra jogosult.

3. Továbbá, amennyiben a 2024-es üzleti év lezárásakor könyvvizsgáló által ellenőrzött, képviselő-testületi ülésen elfogadott éves eredménykimutatásban szereplő, a VSz NZrt teljes egészére vonatkozó ADÓZÁS ELŐTTI EREDMÉNYE eléri vagy meghaladja az elfogadott 2024-es Üzleti terv vonatkozó célszámát, akkor vezérigazgató ½ havi bruttó alapbér összegű prémiumra jogosult.
4. Továbbá, amennyiben a 2023-as üzleti év lezárásakor könyvvizsgáló által ellenőrzött, képviselő-testületi ülésen elfogadott éves eredménykimutatásban szereplő, a VSz. NZrt. Önkormányzati Közszolgáltatási Kompenzációs Összege legfeljebb 1%-kal tér el az elfogadott 2024-es Üzleti tervben szereplő éves Közszolgáltatási szerződés kompenzációs keretösszegétől, akkor a vezérigazgató ½ havi bruttó alapbér összegű prémiumra jogosult.

5. A fenti feltételek együttesen, de külön-külön is teljesülhetnek, melyből következően a teljes vezérigazgatói jutalom nem haladhatja meg a 2 havi bruttó alapbér összegét. 

6. Feltétel a folyamatos munkaviszony a teljes 2024. év alatt. 

A prémium kifizetése a 2024. év könyvvizsgálatának lezárulta után, az alapítói döntést követő következő munkabér utalásával egyidőben esedékes.

Felelős: Polgármester

Határidő: 1.-5. pont: azonnal

          6. pont: 2025. májusi képviselő-testületi ülés              

A végrehajtásért közvetlenül felelős: Városi Szolgáltató NZrt. vezérigazgató

 K. m. f.

Fülöp Zsolt s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Városi Szolgáltató NKft., vezérigazgató – intézkedésre
4. Pénzügyi Iroda, Irodavezető – intézkedésre

5. Jegyzői Iroda, Humánpolitikai referens – intézkedésre
Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2024. március 28.
Simor Györgyné
jegyzőkönyvvezető

